CELEX: 32011R0768
Language: sl
Date: 2011-08-02 00:00:00
Title: Izvedbena uredba Komisije (EU) št. 768/2011 z dne 2. avgusta 2011 o spremembi Izvedbene uredbe (EU) št. 585/2011 z dne 17. junija 2011 o določitvi začasnih izrednih ukrepov podpore za sektor sadja in zelenjave

3.8.2011   
            
            
               SL
            
            
               Uradni list Evropske unije
            
            
               L 200/17
            
         IZVEDBENA UREDBA KOMISIJE (EU) št. 768/2011
   z dne 2. avgusta 2011
   o spremembi Izvedbene uredbe (EU) št. 585/2011 z dne 17. junija 2011 o določitvi začasnih izrednih ukrepov podpore za sektor sadja in zelenjave
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 191 v povezavi s členom 4 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 585/2011 z dne 17. junija 2011 o določitvi začasnih izrednih ukrepov podpore za sektor sadja in zelenjave (2) uvaja začasne izredne ukrepe podpore za sektor sadja in zelenjave po izbruhu bakterije Escherichia coli (E. coli) v Nemčiji, ki je povzročil znatne motnje na trgu Unije za sadje in zelenjavo.
            
         
               (2)
            
            
               V skladu s členom 7(2) Izvedbene uredbe (EU) št. 585/2011 so morale države članice Komisiji do 18. julija 2011 predložiti zahtevke za popolno podporo Unije. Na podlagi informacij, ki so jih uradno sporočile države članice v skladu s tem členom, se zdi, da je bil vpliv krize večji od pričakovanega.
            
         
               (3)
            
            
               Glede na znatne motnje, ki so se pojavile na trgu sadja in zelenjave ter škode, ki jo je zaznal sektor sadja in zelenjave, je povečanje najvišjega zneska podpore iz člena 2 Izvedbene uredbe (EU) št. 585/2011 primerno. Ta uredba bi morala zaradi nujnosti začeti veljati na dan objave.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 2 Izvedbene uredbe (EU) št. 585/2011 se nadomesti z naslednjim:
   
      „Člen 2
      Najvišji znesek pomoči
      Skupna vsota izdatkov Unije, nastalih za potrebe te Uredbe ne sme presegati 227 000 000 EUR. Sredstva se zagotovijo iz Evropskega kmetijskega jamstvenega sklada (EKJS) in so namenjena samo za financiranje ukrepov iz te uredbe.“
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 160, 18.6.2011, str. 71.